БОРИС СВЕТЛИНОВ

БЯЛА КОЗИЧКА

chitanka.info

Бяла козичка

с черни рогца

ходи и дири

лоши деца!

Дето не мият

сутрин лице,

боц-боц, боде ги

с ляво рогце!

Дето не пият

чай, млечице,

боц-боц, боде ги

с дясно рогце!

Дето си мушкат

пръстче в носа,

боц-боц, боде ги

с двете рогца!

Ходи и дири

лоши деца,

ходи, боде ги

с остри рогца!

ЗАСЛУГИ

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.

Table of Contents

Заглавна страница

Основен текст

Заслуги